شه‌فه‌ق نيوز/ دۆناڵد تره‌مپ سه‌رۆك ئه‌مريكا, مه‌سه‌له‌ى رێگرى له‌ بڵاوبوينه‌وه‌ى چه‌ك كۆمه‌ڵكوش و ئاسايش سيبرانى و وسانن كووچكردن ناياسايى وه‌ گرنگترين ئاسته‌نگيه‌يل ئى سه‌رده‌مه‌ تاريف كرد و داوايش له‌ ئه‌نه‌ته‌وه‌يل يه‌كگرتگ كرد رويداگه‌يل ئيران باس بكا.
تره‌مپ له‌ ماڵ چه‌رمگ له‌ ئيواره‌ خوانيگ وه‌ل نوێنه‌ره‌يل هه‌ميشه‌يى ده‌وڵه‌ته‌يل ئه‌ندام له‌ ئه‌نجومه‌ن ئاسايش ناوده‌وڵه‌تى و: وڵاته‌يلمان روێ وه‌ڕوێ بريگ هه‌ڕه‌شه‌ى هاوبه‌ش ئه‌منى بوونه‌وه‌، له‌وانه‌يش تيرۆر و وه‌قاچاخبردن مادده‌يل هووشبه‌ر و كووچكردن ناياسايى و هه‌ڕه‌شه‌يل ئه‌لكترۆنى و بڵاوبوينه‌وه‌ى چه‌ك كيمياوى و ئه‌تۆمى و بايلۆجى.
جى باسه‌، سه‌رۆك ئه‌مريكا هه‌ميش وت: ئيمه‌ وه‌ جددييه‌و كار ئه‌را چاره‌سه‌ر ئى كيشه‌يله‌ ئه‌كه‌يم وه‌تايبه‌ت رێگرى له‌ بڵاوبوينه‌وه‌ى چه‌ك كۆمه‌ڵكوش و ئاسايش سيبرانى و وسانن كووچكردن ناياسايى.
